Source: https://e-juridic.manager.ro/articole/sedinta-plenului-csm-in-cadrul-unei-intalniri-institutionale-7001.html
Timestamp: 2019-07-21 14:06:21+00:00
Document Index: 21658399

Matched Legal Cases: ['ICCJ ', 'CSM ', 'CSM ', 'ICCJ ', 'ICCJ ', 'ICCJ ']

La sedinta au participat membrii alesi ai CSM, ministrul justitiei, presedintele ICCJ, procurorul general al PICCJ si, in calitate de invitat, presedintele Tribunalului Bucuresti.
Primul ministru al Romaniei, Emil Boc s-a aratat interesat de modul de functionare a sistemului judiciar exprimand disponibilitatea Guvernului de a sprijini masurile necesare pentru continuarea reformelor din justitie in vederea ridicarii Mecanismului de Cooperare si Verificare instituit de Comisia Europeana. In acest context, a aratat ca este nevoie de o atentie sporita pentru unificarea practicii judiciare, cum ar fi in domeniul litigiilor salariale si al pensiilor, precum si pentru scurtarea duratei de solutionare a cauzelor, mai ales a celor in materie comerciala pentru care exista un interes deosebit al firmelor care desfasoara afaceri in Romania.
Presedintele CSM, judecator Horatius Dumbrava a aratat ca sistemul judiciar este intr-un proces de autoreglare, ca actualul CSM evalueaza in prezent mai multe programe aflate in desfasurare si ca un dialog cu celelalte puteri in vederea sprijinirii justitiei este absolut necesar. A subliniat ca la nivelul instantelor din Bucuresti sunt cele mai multe probleme de sistem si ca in special Tribunalul Bucuresti trebuie sprijinit in privinta resurselor alocate.
Presedintele Tribunalului Bucuresti, judecator Mona Lisa Neagoe a aratat ca de la inceputul acestui an si pana in luna mai s-a inregistrat acelasi numar de cauze cate erau la sfarsitul anului trecut. A subliniat ca problemele majore tin de personal si de numarul de cauze, mai ales la Sectia comerciala si la cea de litigii de munca, unde se inregistreaza saptamanal dosare din partea a 6.000 de petenti, iar fara aplicarea programului de normare a muncii judecatorul nu ar avea timp sa studieze dosarele, jurisprudenta si legile. Practic, din 2005, activitatea instantei s-a dublat, dar schema de personal a ramas aceeasi, nevoia de judecatori si de grefieri fiind acuta. In acelasi timp trebuie gasite si solutii legislative de diminuare a numarului de cauze, prin modificari cu privire la competenta tribunalelor, cum ar fi cele privind investirea cu formula executorie sau radierile si dizolvarile societatilor comerciale.
Judecator Marius Tudose, membru CSM, a aratat ca o mutare a competentei de la tribunale la judecatorii nu ar fi o solutie. Marirea schemelor de personal ar putea rezolva situatia, insa pentru aceasta e nevoie de sprijin politic, care deocamdata nu exista. Dovada e si faptul ca in CSM inca nu sunt numiti reprezentantii din partea societatii civile, precum si faptul ca se refuza desfiintarea instantelor mici.
Judecator Cristi Danilet, membru CSM, a aratat ca este imposibil a cere justitiei sa functioneze si repede, si ieftin, si bine. Fenomenul supraincarcarii este deja unul national iar daca s-ar renunta la programul optim de activitate al instantelor doar primul termen nu va mai fi stabilit de judecator, in rest acesta va stabili restul termenelor in functie de incarcatura de dosare iar rezultatul cu privire la lungimea proceselor va fi acelasi. Codurile noi vor intra in vigoare in urmatoarea perioada, ceea ce va necesita un efort deosebit din partea magistratilor. In aceste conditii se vorbeste de raspunderea materiala a magistratilor dar fonduri suficiente pentru formare nu s-au alocat, numarul de magistrati nu a crescut si, mai mult, sunt solicitari ale unor institutii, inclusiv din afara sistemului judiciar, de detasare a unor colegi.
Judecator Adrian Neacsu, membru CSM, a aratat ca justitia este de o importanta capitala pentru modernizarea statului astfel incat, mai mult decat domeniu prioritar in agenda guvernamentala financiar-bugetara, ea trebuie sa devina chiar un domeniu strategic de importanta nationala. Mediul de afaceri este interesat in primul rand nu neaparat de celeritate in solutionarea cauzelor, cat mai ales de solutii predictibile si nesurprinzatoare. Un mecanism eficient de unificare a practicii judiciare, astfel cum este deja prevazut in noul cod de procedura civila, ar satisface aceste asteptari si in acelasi timp ar scadea presiunea pusa pe instante.
Judecator Alexandru Serban, membru CSM, a aratat ca noul Cod penal nu poate intra in vigoare la data de 1 octombrie 2011, asa cum este prevazut in proiect. Aplicarea lui este strans legata de noul Cod de procedura penala iar legea de punere in aplicare a acestuia din urma abia a fost pusa in dezbatere publica, fiind certa intarzierea adoptarii sale. In aceasta situatie se impune amanarea datei intrarii in vigoare a noului Cod penal, astfel incat, pe de o parte, sa poata fi sincronizata cu cea a noului Cod de procedura penala, iar pe de alta parte, sa poata fi analizate si valorificate rezultatele studiilor de impact ce vor fi finalizate in toamna anului 2011.
Presedintele ICCJ, Judecator Livia Stanciu a afirmat ca a avut discutii cu procurorul general al Romaniei despre solutiile divergente a unor instante, cum ar fi cele in cauzele privind pensiile, urmand a fi promovat un recurs in interesul legii in baza caruia judecatorii vor fi obligati sa aplice unitar legea.
De asemenea, Presedintele ICCJ a afirmat ca este necesara suplimentarea schemelor de personal la instante si parchete, aceasta fiind marea problema a sistemului judiciar, precizand ca ar trebui prioritizate ICCJ si acele instante care au o mai are nevoie de personal, mai ales ca urmeaza intrarea in vigoare a codurilor. De asemenea trebuie avuta in vedere urgentarea solutionarii problemei legate de sediul ICCJ.
Procurorul General al PICCJ, Laura Codruta Kovesi a aratat ca va continua activitatea de promovare a unor recursuri in interesul legii pentru unificarea practicii judiciare. De asemenea, a aratat ca Ministerul Public se confrunta cu o nevoie sporita de resurse financiare, solicitand premierului sa inlature interdictia de a achizitiona aparatura de inregistrare audio-video pentru Parchetele din tara, avand in vedere ca prevederile din noul Cod de procedura penala obliga la imprimarea audierilor audio si video, inclusiv de catre Politie.
Procurorul general a mai ridicat problema expertizelor, aratand ca nici instantele judecatoresti, nici organele de politie nu dispun de fondurile banesti necesare pentru efectuarea acestor expertize cand sunt ordonate din oficiu.
Ministrul Justitiei, Catalin Predoiu, a afirmat ca schemele de personal ale instantelor si parchetelor vor fi reevaluate dupa finalizarea studiilor de impact in privinta intrarii in vigoare a noilor Coduri. Legat de aceste studii, ministrul a afirmat ca un raport preliminar va fi prezentat in luna iulie, iar rapoartele finale in lunile septembrie-octombrie.
In privinta intrarii in vigoare a noilor Coduri, ministrul justitiei a precizat ca s-a decis decalarea datelor de intrare in vigoare a noilor reglementari pentru ca s-a constatat ca sistemul judiciar nu poate absorbi toate cele patru Coduri simultan. In privinta proiectului de desfiintare a unor instante si parchete, a apreciat ca necesar un sprijin in Parlament, unde exista o rezistenta explicabila, dar neintemeiata.
Demnitarul a spus ca s-a cazut de acord pe o serie de masuri in plan imediat si ca Ministerul Justitiei va sustine in continuare proiectul de lege privind rationalizarea instantelor si parchetelor.
De asemenea, ministrul a informat ca joia urmatoare in Parlamentul Germaniei se va pune in discutie solicitarea de suplimentare a obiectivelor MCV pentru Romania ca urmare a nesolutionarii in 27 de ani de catre instantele romane. a procesului Thyssen.
Premierul a incheiat exprimandu-si disponibilitatea guvernului de a suplimenta schema de personal a instantelor supraaglomerate, inclusiv in Bucuresti, precum si de a sustine o formula de bugetare corespunzatoare pentru Justitie, ca obiectiv prioritar national, in strategia fiscal-bugetara 2012-2014.
Data aparitiei: 30 Mai 2011
Votati articolul "Sedinta Plenului CSM, in cadrul unei intalniri institutionale":
Votul Senatului - un act de vointa politica ostil la adresa reformei justitiei
Baroul Dolj a organizat mai multe manifestari cu ocazia Zilei Avocatului
Lansarea procedurii pentru selectia a trei experti (un judecator, un procuror si un specialist IT)
Mai multe articole despre noile coduri
Selectie experti specializati in domeniile NCP si NCPP 2015-2016
Programul conferintelor Noul Cod Penal si Noul Cod de Procedura Penala
Tehnologizarea justitiei incepe cu Jurindex si cu noile Coduri?
Marca. Anularea inregistrarii marcii. Rea-credinta.
Combaterea violentei domestice, Sibiu, 12 - 14 octombrie 2015
ICCJ obliga Guvernul sa dea 8% din actiunile Petrom angajatilor
Lazar: Cineva care e dominat de psihoza supravegherii a venit cu un amendament ca sa nu folosim urmele din mediul electronic
Mamele magistrat mai defavorizate decat cele din celelalte categorii sociale?
Monitorul Oficial nr. 903 din 12 Decembrie 2014
Reguli procedurale privind conditiile de exercitare a drepturilor de uz si servitute asupra proprietatilor private
Monitorul Oficial nr. 344 din 12 Iunie 2013
Impozitarea veniturilor din avocatura